**Ordni tal-10 ta’ Mejju 2019 li temenda l-Ordni tat-30 ta’ Diċembru 2011 dwar ir-Regolament tas-sikurezza għall-kostruzzjoni tal-binjiet għolja ħafna u l-protezzjoni tagħhom mir-riskji ta’ nar u paniku**

Pubbliku kkonċernat: operaturi u sidien ta’ stabbilimenti miftuħa għall-pubbliku, awtoritajiet kontraenti, kuntratturi, periti, membri tal-kumitati tas-sikurezza, kontrolluri tekniċi, manifatturi u installaturi ta’ tagħmir li juża fluwidi refriġeranti.  
Suġġett: emenda għal dispożizzjoni dwar il-karatteristiċi tal-apparat elettriku ta’ produzzjoni tal-kesħa fil-binjiet għolja ħafna (IGH).  
Dħul fis-seħħ: l-għada tal-pubblikazzjoni fil-Ġurnal Uffiċjali tar-Repubblika Franċiża.  
Nota: ir-Regolament tas-sikurezza kontra n-nirien fl-istabbilimenti miftuħa għall-pubbliku (ERP) ġie emendat sabiex jiġi awtorizzat l-użu ta’ fluwidi refriġeranti fjammabbli, li s’issa kienu pprojbiti, partikolarment l-Artikolu CH 35 tiegħu. L-Artikolu GH 37 §2 tar-Regolament tas-sikurezza kontra n-nirien tal-binjiet għolja ħafna jirreferi għad-dispożizzjonijiet tal-Artikolu CH 35. Fl-istennija ta’ studju ta’ analiżi tar-riskji speċifiku, huwa meħtieġ li tiġi ppreservata r-restrizzjoni ta’ użu tal-fluwidi fjammabbli fl-IGH u li jiġi evitat ftuħ mhux mixtieq minħabba t-trasferiment mill-Artikolu GH 37 għall-Artikolu CH 35.  
Referenzi: it-test emendat minn din l-Ordni jista’ jiġi kkonsultat fit-test maħruġ minn din l-emenda fuq is-sit Légifrance (http://www.legifrance.gouv.fr).

Il-Ministru tal-Istat għat-Tranżizzjoni Ekoloġika u Inklużiva, il-Gwardjan tas-Siġilli, il-Ministru għall-Ġustizzja, il-Ministru għall-Ekonomija u l-Finanzi, il-Ministru għax-Xogħol, il-Ministru għall-Intern, il-Ministru għall-Edukazzjoni Għolja, ir-Riċerka u l-Innovazzjoni, il-Ministru għall-Koeżjoni Territorjali u r-Relazzjonijiet mal-Awtoritajiet Lokali u Reġjonali, u l-Ministru għall-Kultura  
Wara li kkunsidraw id-Direttiva (UE) Nru 2015/1535 tal-Parlament Ewropew u tal-Kunsill tad-9 ta’ Settembru 2015 li tistabbilixxi proċedura għall-għoti ta’ informazzjoni fil-qasam tar-regolamenti tekniċi u tar-regoli dwar is-servizzi tas-Soċjetà tal-Informatika, partikolarment in-Notifika Nru 2018/469/F;  
Wara li kkunsidraw il-Kodiċi tal-Bini u l-Abitazzjoni, u partikolarment l-Artikolu R. 122-4 tiegħu ;  
Wara li kkunsidraw l-Ordni tat-30 ta’ Diċembru 2011 dwar ir-Regolament tas-sikurezza għall-kostruzzjoni tal-binjiet għolja ħafna u l-protezzjoni tagħhom mir-riskji ta’ nar u paniku,  
Wara li kkunsidraw l-opinjoni tal-Kunsill Superjuri għall-Kostruzzjoni u l-Effiċjenza fl-Enerġija, mogħtija fis-16 ta’ Ottubru 2018;  
Wara li kkunsidraw l-opinjoni tal-Kunsill Nazzjonali għall-Evalwazzjoni tal-Istandards tal-11 ta’ Ottubru 2018,  
B’dan jordnaw:

**Artikolu 1**

It-Taqsima VII tal-Kapitolu II tat-Titolu 1 tar-Regolament tas-sikurezza għall-kostruzzjoni tal-binjiet għolja ħafna u l-protezzjoni tagħhom mir-riskji ta’ nar u paniku, approvat mill-Ordni tat-30 ta’ Diċembru 2011 imsemmija hawn fuq, tinbidel f’konformità mal-Artikolu 2.

**Artikolu 2**

Fl-Artikolu GH 37, wara l-kliem: “appareils électriques de production de froid” (“Apparat elettriku li jkessaħ”), jiddaħħlu l-kliem: “, n’utilisant pas de fluides frigorigènes inflammables,’ (“, li ma jużawx fluwidi refriġeranti fjammabbli,”).

**Artikolu 3**

Din l-Ordni għandha tidħol fis-seħħ l-għada tal-pubblikazzjoni tagħha fil-Ġurnal Uffiċjali tar-Repubblika Franċiża

Magħmul fl-10 ta’ Mejju 2019.

Il-Ministru għall-Intern,  
Għall-Ministru u b’delega:  
Il-Kap tas-Servizz, il-Viċi Direttur Ġenerali għas-Sigurtà Ċivili u l-Ġestjoni tal-Kriżijiet, responsabbli għad-Direttorat tal-Pompiera,  
M. Marquer

Il-Ministru tal-Istat għat-Tranżizzjoni Ekoloġika u Inklużiva,  
Għall-Ministru tal-Istat u b’delega:  
Id-Direttur tal-Akkomodazzjoni, l-Ippjanar Urban u l-Pajsaġġi,  
F. Adam

Il-Gwardjan tas-Siġilli, il-Ministru għall-Ġustizzja,  
Għall-Ministru u b’delega:  
Is-Segretarju Ġenerali,  
V. Malbec

Il-Ministru għall-Ekonomija u l-Finanzi,  
Għall-Ministru u b’delega:  
Kap tad-Dipartiment tal-Industrija,  
J. Tognola

Il-Ministru għax-Xogħol,  
Għall-Ministru u b’delega:  
Direttur Ġenerali tax-Xogħol,  
Y. Struillou

Il-Ministru għall-Edukazzjoni Għolja,  
ir-Riċerka u l-Innovazzjoni,  
Għall-Ministru u b’delega:  
Direttur Ġenerali għall-Edukazzjoni Għolja u l-Integrazzjoni Vokazzjonali,  
B. Plateau

Il-Ministru għall-Koeżjoni Territorjali u r-Relazzjonijiet mal-Awtoritajiet Lokali u Reġjonali,  
Għall-Ministru u b’delega:  
Id-Direttur tal-Akkomodazzjoni, l-Ippjanar Urban u l-Pajsaġġi,  
F. Adam

Il-Ministru għall-Kultura,  
Għall-Ministru u b’delega:  
Id-Direttur Ġenerali tal-Wirt Kulturali,  
P. Barbat